
****

|  |
| --- |
| **Física, 1r de BAT**  **Criteris d’Avaluació** |
|  |
| **Departament de Ciències Experimentals**  **Institut Julio Antonio**  **Curs 2024/25**  **Setembre de 2024** |

# Criteris d’avaluació

L’avaluació és un dels elements més importants del procés educatiu. És un element crucial comunicar a l’alumne de què, quan i com se l’avaluarà. L’avaluació permet reunir dades, analitzar-les i emetre judicis. Es pot fer tant de forma individual com en grup i pot ser de tres tipus. Per una banda, hi ha un tipus d’avaluació la funció de la qual és regular el procés d’ensenyament i aprenentatge (dificultats i errors). Aquesta, al seu torn, pot ser de dos tipus: formativa i formadora. En la formativa és el professorat sigui qui pren les decisions durant el procés. Serveix per modificar, incorporar o promoure un tipus d’explicacions o activitats per potenciar o millorar l’aprenentatge abans de finalitzat el procés d’ensenyament i aprenentatge. En canvi, en la formadora, l’alumne és qui té el protagonisme del seu progrés, això és, pren consciència del treball realitzat i de l’avaluació. Li permet desenvolupar capacitats i habilitats per autoregular-se.

Per l’altra banda, finalment, existeix l’avaluació qualificadora, aquella que té a veure amb comprovar què s’ha aprés durant el procés d’ensenyament i aprenentatge i valorar els resultats. El Departament de Ciències de la Naturalesa acorda que els criteris generals d'avaluació que s'han de seguir per l’alumnat de Batxillerat han de ser els següents:

1.- La nota mínima i necessària per aprovar ha de ser 4,8.

2.- Els valors proporcionals dels elements que formen part de l'avaluació de l’alumnat són:

* Assoliment de continguts: 90%
* Actitud: 10%

3.- L’alumnat que tingui una actitud molt negativa, el percentatge assignat a l'actitud podrà arribar, a criteri del professor, fins al 20%.

4.- Es realitzarà un mínim d’un examen per avaluació.

5.- Excepcionalment, si el professor ho considera oportú, es podran repetir exàmens en el cas que els resultats no siguin satisfactoris.

6.- En cas que l'alumne no pugui assistir a un examen, els pares justificaran telefònicament al tutor la seva absència el mateix dia, i posteriorment ho faran mitjançant documentació escrita d’algun centre mèdic. L'incompliment d'aquesta norma implica que l'alumne no pot repetir l'examen i per tant ha de recuperar-lo segons els criteris de recuperació.

7.- El punt de l’actitud es pot perdre amb negatius a classe, per cada negatiu seran 0,2 punts menys respecte al punt inicial. Si l’alumne perd aquest punt abans d’acabar el trimestre, s’ampliarà a 2 punts. Cada trimestre l’alumne comença de nou amb el punt. També cada dos faltes injustificades correspon a un negatiu de l’actitud i cada 3 retards serà penalitzat amb un negatiu.

8.- Les notes numèriques dels exàmens, de la mitjana dels exàmens, de l'actitud, de cada avaluació, i de la mitjana de les avaluacions (és a dir, del curs) es calcularan donant arrodonides amb un decimal de precisió.

9.- L'arrodoniment de la nota final de l'avaluació serà:

* De 0 a 1,49 – Insuficient: 1
* De 1,50 a 2,49 – Insuficient: 2
* De 2,50 a 3,49 – Insuficient: 3
* De 3,50 a 4,79 – Insuficient: 4
* De 4,80 a 5,49 – Suficient: 5
* De 5,50 a 6,49 – Bé: 6
* De 6,50 a 7,49 – Notable: 7
* De 7,50 a 8,49 – Notable: 8
* De 8,50 a 9,49 - Excel·lent: 9
* De 9,50 a 10 - Excel·lent: 10

10.- L'alumnat ha de justificar al tutor les faltes d'assistència en el termini màxim d'una setmana des que es van produir. En cas de no fer-ho es valorarà negativament d'acord amb els criteris establerts per la comissió docent de Batxillerat.

**Recuperacions**

En les diferents assignatures que des del Departament de Ciències s'imparteixen a primer de batxillerat, es programaran les recuperacions pertinents, que es faran al mes de juny.

1.- La nota final de curs es calcula amb la mitjana aritmètica de la nota no arrodonida de les tres avaluacions (la nota surt amb una xifra decimal i s’haurà d’arrodonir a una nota numèrica entera amb el criteri següent: a partir del 8 com a xifra decimal es fixarà el nombre enter següent). Si aquesta és inferior a 4,8, l’alumnat realitzarà, al mes de juny un examen de recuperació de tota l’assignatura.

2.- La nota final de l’alumnat que realitzi l’examen de recuperació al mes de juny, seguirà les següents equivalències:

* De 6,8 a 10: 6
* De 4,8 a 6,7: 5
* De 0 a 4,7: Insuficient

3.- L’alumnat que no recupera l’assignatura al mes de juny, obtindrà la nota més alta entre la de recuperació i la mitjana de les avaluacions.

4.- L’alumnat que tingui l’assignatura aprovada podrà pujar nota a la prova de recuperació. La nota obtinguda final serà la mitjana entre la nota final de curs i la nota de l’examen de recuperació. Si obté una nota inferior a la que tenia, l’alumnat es queda amb aquesta, incloent el suspens.