
****

|  |
| --- |
| **Biologia i Geologia, 4t d'ESO**  **Criteris d’Avaluació** |
|  |
| **Departament de Ciències Experimentals**  **Institut Julio Antonio**  **Curs 2024/25**  **Setembre de 2024** |

# Criteris d’avaluació de Biologia i Geologia 4t ESO

Els criteris d’avaluació de l’ESO de l’Institut Julio Antonio s’emmarquen en el Decret 175/2022 de 27 de setembre que estableix l’ordenació dels ensenyaments de l’Educació Bàsica. L’avaluació és un dels elements més importants del procés educatiu. És un element crucial comunicar a l’alumne de què, quan i com se l’avaluarà. L’avaluació permet reunir dades, analitzar-les i emetre judicis. Es pot fer tant de forma individual com en grup i pot ser de tres tipus. Per una banda, hi ha un tipus d’avaluació la funció de la qual és regular el procés d’ensenyament i aprenentatge (dificultats i errors). Aquesta, al seu torn, pot ser de dos tipus: formativa i formadora. En la formativa és el professorat sigui qui pren les decisions durant el procés. Serveix per modificar, incorporar o promoure un tipus d’explicacions o activitats per potenciar o millorar l’aprenentatge abans de finalitzat el procés d’ensenyament i aprenentatge. En canvi, en la formadora, l’alumne és qui té el protagonisme del seu progrés, això és, pren consciència del treball realitzat i de l’avaluació. Li permet desenvolupar capacitats i habilitats per autoregular-se.

Segons aquestes prescripcions, i amb el benentès que aquest document pot modificar-se per ajustar-se amb posterioritat al funcionament de l’aplicatiu Esfera, consensuem els següents punts:

Segons aquestes prescripcions, i amb el benentès que aquest document pot modificar-se per ajustar-se amb posterioritat al funcionament de l’aplicatiu Esfera, consensuem els següents punts:

* Durant el curs es realitzaran les següents sessions d’avaluació: inicial, de seguiment o parcials –una per trimestre-, final (que coincidirà amb la de seguiment del tercer trimestre) i extraordinària.
* La Comissió d’Orientació Pedagògica establirà, en coordinació amb l’Equip Docent, les eines i mesures per donar resposta a situacions singulars d’alumnes que presenten necessitats educatives i personals específiques. Aquest Pla Individualitzat determinarà els criteris d’avaluació en funció dels objectius d’aprenentatge i les competències acordades.
* Tal com marca l’ordre ENS/108/2018, per expressar els resultats dels aprenentatges i l’assoliment de les competències per part dels alumnes utilitzarem les següents qualificacions:

NA: No Assolit

AS: Assoliment Satisfactori

AN: Assoliment Notable

AE: Assoliment Excel·lent

# CRITERIS D'AVALUACIÓ

1. Planificar i dur a terme una recerca experimental per resoldre problemes científics senzills, que comportin la realització de totes les fases del procés d’investigació i comunicar el procés i els resultats mitjançant un informe escrit i una presentació.
2. Interpretar registres del passat, evidències i representacions de l’espai i el temps d’acord amb el coneixement dels processos que originen els canvis a la Terra i la vida, reconstruint de manera elemental la història d’un territori.
3. Justificar alguns fenòmens geològics associats als moviments de la litosfera i relacionar-los amb la seva posició en el mapa.
4. Relacionar els riscos naturals que es deriven de la presència i interacció d’activitats humanes amb processos naturals i justificar les mesures i actituds de prevenció adequades.
5. Comparar els diferents tipus de cèl·lula i reconèixer les funcions dels orgànuls cel·lulars i la relació entre morfologia i funció.
6. Reconèixer les característiques bàsiques del cicle cel·lular i descriure el procés de la reproducció cel·lular, identificant les diferències i similituds bàsiques entre la mitosi i la meiosi per interpretar el seu significat biològic.
7. Interpretar la transmissió d’alguns caràcters hereditaris, incloent-hi certes malalties, mitjançant mecanismes genètics.
8. Relacionar alguns mètodes d’enginyeria genètica amb les seves bases científiques. Valorar les implicacions ètiques d’algunes d’aquestes tècniques.
9. Identificar evidències de l’evolució de les espècies i interpretar-les mitjançant teories evolutives per argumentar alguns processos que la fan possible.
10. Relacionar la variabilitat genètica, l’adaptació i la selecció natural.
11. Relacionar la replicació de l’ADN amb la conservació de la informació genètica i amb el concepte de gen.
12. Relacionar les transferències de matèria i energia en un ecosistema amb la gestió sostenible d’alguns recursos.
13. Relacionar els efectes que provoquen les activitats humanes, les activitats professionals o productives, amb la dinàmica dels diferents sistemes de la Terra i argumentar les mesures d’estalvi i de reducció d’impactes mediambientals adequades en cada cas.

**INSTRUMENTS D’AVALUACIÓ**

Els instruments d’avaluació que podem fer servir en les activitats didàctiques són múltiples. La utilització d’un o altre tipus depèn sempre de dos factors.

En primer lloc, el professor ha d’adoptar l’instrument d’avaluació que consideri més adient amb els objectius pedagògics plantejats. És important que s’hi senti còmode, ja que, en cas contrari o si n’utilitza un al qual no està acostumat, aquest instrument no complirà la seva finalitat, que és extreure evidències de l’aprenentatge de l’alumne i fer-lo ser conscient del que està aprenent.

En segon terme hi ha la finalitat de l’activitat, que demanarà un instrument d’avaluació o un altre. Els indicadors d’avaluació són diferents i poden interpretar-se amb eines diferents i possiblement es requerirà emprar-ne més d’un al llarg de la seqüència didàctica o de l’activitat que es proposi el docent.

El Departament de Ciències Experimentals proposa poder utilitzar diferents instruments com són:

* Rúbriques amb els indicadors d'assoliment dels criteris d'avaluació a cadascuna de les unitats didàctiques.
* Instruments d'avaluació inicial.
* Rúbriques d'autoavaluació i de co-avaluació.
* Exàmens i proves escrites en les que s'incorporaran activitats competencials.
* Revisió i avaluació del treball experimental o dels treballs manipulatius que es realitzin.
* Seguiment dels plans de treball en el treball cooperatiu.
* Exposicions orals.
* Revisió i avaluació d'activitats que permeten valorar l'assoliment dels aprenentatges.
* Revisió i avaluació dels dossiers d'aprenentatge.
* Full de seguiment de l'alumnat.

En les avaluacions parcials trimestrals i l'avaluació final, es tindran en compte les següents pautes per avaluar l'assoliment de les diferents competències així com dels objectius d'aprenentatge:

1.- El resultat mínim i necessari per aprovar la matèria ha de ser un Assoliment satisfactori (1).

2.- El valor proporcional dels elements que formen part de l'avaluació de l'alumne és:

|  |  |
| --- | --- |
| **Activitat** | **Valor** |
| Proves escrites, treballs, presentacions, projectes, lectures i pràctiques | 70 % |
| Dossier / Llibretes (degut a les circumstàncies epidemiològiques, el dossier podrà ser en suport paper o digital o podrà ser substituït per treball de la fila anterior, sumant-se al 70%) | 10 % |
| Actitud | 20 % |

3.- Als alumnes que tinguin una actitud molt negativa, el percentatge assignat a l'actitud podrà arribar fins al 30%.

4.- Els grups d’adaptació seguiran els criteris propis del grup.

5.- Tots els grups realitzaran un mínim de dos exàmens o proves escrites per trimestre. A cada prova hi haurà preguntes competencials i es també una o dos activitats relatives al treball experimental realitzat durant el trimestre (en cas d’haver-ne realitzat). En el cas del treball experimental, també es valorarà l'actitud i el treball diari.

6.- Excepcionalment, si el professor ho considera oportú, es podran repetir els exàmens en el cas que els resultats no siguin satisfactoris.

7.- Les faltes d’ortografia en termes de la matèria, tindran penalització en aspecte de continguts i competències pròpies de la mateixa.

8.- L’assoliment excel·lent en relació a l’actitud es pot perdre amb negatius a classe. Cada 10 negatius es baixarà un nivell de qualificació.

*Recuperacions*

1.- En les diferents matèries que des del Departament de Ciències s'imparteixen a l’ESO, es programaran les recuperacions pertinents, que es faran al mes de juny.

2.- La ponderació a l’hora d’avaluar la recuperació al mes de juny serà: 20% treball de recuperació i 80% examen. La no realització del treball comportarà una valoració zero en aquesta tasca i una ponderació del 40% d'aquest treball, però es podrà realitzar l'examen preceptiu.

3.- La qualificació final màxima dels alumnes que realitzin l’examen de recuperació al mes de juny serà d'Assoliment Satisfactori (AS).

4.- Els alumnes que no recuperen l’assignatura al mes de juny, tindran indicat al butlletí el No Assoliment.

5.- Els alumnes que hagin suspès l'assignatura al mes de juny, hauran de realitzar la prova extraordinària al mateix mes. La qualificació final màxima dels alumnes que realitzin l’examen de recuperació al mes de juny serà d'Assoliment Satisfactori (AS).

6.- Els alumnes amb assignatures pendents del curs anterior hauran de realitzar un examen i un dossier adaptat de tota la matèria no superada i entregar-lo durant el segon trimestre en la data fixada pel departament de Ciències. La no realització d'aquesta tasca de recuperació comportarà la no recuperació de la matèria suspesa. Els percentatges són els següents: l’examen un 60 % i el dossier adaptat un 40 %. La data de l’examen quedarà fixada a l’inici de curs.

*Alumnes nouvinguts*

1.- Els alumnes nouvinguts amb dificultats de llenguatge que no puguin assolir les competències bàsiques pròpies de les assignatures impartides en el nostre Departament, tindran un PI i se l’avaluaran segons aquest PI.

2.- Els alumnes de segon any i els que no presentin dificultats en el llenguatge, se seguirà per a la seva avaluació, els mateixos criteris que els del grup d'adaptació.

*Plans de suport individualitzat (PI)*

1.- L'alumne amb necessitats específiques de suport educatiu seguirà la seva adequació curricular individualitzada corresponent i s'adoptaran les mesures i suports necessaris a fi de permetre el progrés del seu aprenentatge.

2.- En el cas dels alumnes que assoleixin les competències bàsiques, se seguiran els mateixos criteris d'avaluació que els del grup d'adaptació.

3.- Tots els alumnes que disposin d'un PI, s'avaluaran segons els criteris que s'hi estableixin (altes capacitats, necessitats educatives especials, nouvinguts, alumnes que requereixin suport lingüístic, així com la resta de supòsits que la normativa estableixi).