
****

|  |
| --- |
| **Biologia i Geologia, 3r d'ESO**  **Criteris d’Avaluació** |
|  |
| **Departament de Ciències Experimentals**  **Institut Julio Antonio**  **Curs 2024/25**  **Setembre de 2024** |

# Criteris d’avaluació de Biologia i Geologia 3r ESO

Els criteris d’avaluació de l’ESO de l’Institut Julio Antonio s’emmarquen en el Decret 175/2022 de 27 de setembre que estableix l’ordenació dels ensenyaments de l’Educació Bàsica. L’avaluació és un dels elements més importants del procés educatiu. És un element crucial comunicar a l’alumne de què, quan i com se l’avaluarà. L’avaluació permet reunir dades, analitzar-les i emetre judicis. Es pot fer tant de forma individual com en grup i pot ser de tres tipus. Per una banda, hi ha un tipus d’avaluació la funció de la qual és regular el procés d’ensenyament i aprenentatge (dificultats i errors). Aquesta, al seu torn, pot ser de dos tipus: formativa i formadora. En la formativa és el professorat sigui qui pren les decisions durant el procés. Serveix per modificar, incorporar o promoure un tipus d’explicacions o activitats per potenciar o millorar l’aprenentatge abans de finalitzat el procés d’ensenyament i aprenentatge. En canvi, en la formadora, l’alumne és qui té el protagonisme del seu progrés, això és, pren consciència del treball realitzat i de l’avaluació. Li permet desenvolupar capacitats i habilitats per autoregular-se.

Segons aquestes prescripcions, i amb el benentès que aquest document pot modificar-se per ajustar-se amb posterioritat al funcionament de l’aplicatiu Esfera, consensuem els següents punts:

Segons aquestes prescripcions, i amb el benentès que aquest document pot modificar-se per ajustar-se amb posterioritat al funcionament de l’aplicatiu Esfera, consensuem els següents punts:

* Durant el curs es realitzaran les següents sessions d’avaluació: inicial, de seguiment o parcials –una per trimestre-, final (que coincidirà amb la de seguiment del tercer trimestre) i extraordinària.
* La Comissió d’Orientació Pedagògica establirà, en coordinació amb l’Equip Docent, les eines i mesures per donar resposta a situacions singulars d’alumnes que presenten necessitats educatives i personals específiques. Aquest Pla Individualitzat determinarà els criteris d’avaluació en funció dels objectius d’aprenentatge i les competències acordades.
* Tal com marca l’ordre ENS/108/2018, per expressar els resultats dels aprenentatges i l’assoliment de les competències per part dels alumnes utilitzarem les següents qualificacions:

NA: No Assolit

AS: Assoliment Satisfactori

AN: Assoliment Notable

AE: Assoliment Excel·lent

# COMPETÈNCIES I CRITERIS D’AVALUACIÓ

|  |  |
| --- | --- |
| **Departament: Ciències Experimentals** | **Curs: 3r d’ESO** |
| **Matèria: Biologia i Geologia** | |
| **Competències Específiques** | **Criteris d’avaluació** |
| C1. Interpretar fenòmens de la naturalesa, predient i argumentant el seu comportament a partir de models, lleis i teories propis de la biologia i la geologia per apropiar-se de conceptes i processos propis de la ciència. | 1.1. Analitzar conceptes, fenòmens i processos relacionats amb els sabers de la biologia i la geologia, interpretant informació en diferents formats (models, gràfics, taules, diagrames, fórmules, esquemes, símbols, pàgines web…), mantenint una actitud crítica. |
| 1.2. Interpretar i predir el comportament de fenòmens quotidians rellevants, relacionant-los amb models, lleis i teories adequades de la biologia i la geologia. |
| 1.3. Identificar els conceptes relacionats amb situacions problemàtiques reals de caràcter científic i proporcionar possible solucions. |
| C3. Dissenyar, desenvolupar i comunicar el plantejament i les conclusions de recerques dins de l’àmbit escolar, incloent la formulació de preguntes i d’hipòtesis i la seva contrastació experimental, seguint els passos de les metodologies pròpies de la ciència, com l’experimentació i la cerca d’evidències, cooperant quan calgui, per indagar en aspectes relacionats amb la biologia i la geologia. | 3.1. Plantejar preguntes sobre fenòmens quotidians i formular hipòtesis que puguin ser respostes o contrastades en el context escolar a través de l’experimentació, la presa de dades i l’anàlisi de fenòmens biològics i geològics. |
| 3.2. Dissenyar, fent servir metodologies pròpies de la ciència, procediments de recerca que impliquin l’ús de la deducció, el treball experimental i el raonament lògic-matemàtic. |
| 3.3. Portar a terme dissenys experimentals fent servir els instruments, eines o tècniques adequades amb correcció i interpretar-ne els resultats utilitzant, quan sigui necessari, eines matemàtiques i tecnològiques. |
| 3.5. Presentar els resultats i les conclusions obtingudes mitjançant l’experimentació i observació de camp utilitzant el format adequat (taules, gràfics, informes, etc.) i, quan sigui necessari, eines digitals. |
| C4. Fer servir diverses formes de raonament, com el pensament hipotètic-deductiu i el pensament computacional, per resoldre problemes o donar explicació a fenòmens naturals i processos de la vida quotidiana relacionats amb la biologia i la geologia, mitjançant l’anàlisi crítica de les respostes i solucions i re formulant el procediment, si fos necessari. | 4.1. Resoldre problemes o donar explicació a processos biològics o geològics utilitzant coneixements, dades i informació aportades, el raonament lògic, el pensament computacional o recursos digitals. |
| 4.2. Analitzar críticament la solució a un problema sobre fenòmens biològics i geològics |
| C5. Analitzar els efectes de determinades accions sobre el medi ambient i la salut, basant-se en els fonaments de les ciències biològiques i geològiques, per fer propostes d’acció i per decidir de manera informada sobre problemàtiques actuals i adoptar hàbits que minimitzin els impactes mediambientals, que siguin compatibles amb un desenvolupament sostenible i que permetin mantenir i millorar la salut individual i col·lectiva. | 5.3. Justificar la necessitat de tenir hàbits saludables, analitzant les accions pròpies i alienes (alimentació, higiene, postura corporal, activitat física, desplaçaments, relacions interpersonals, descans, exposició a les pantalles, maneig de l’estrès, seguretat en les pràctiques sexuals, consum de substàncies... ), amb actitud crítica i basant-se en fonaments de la fisiologia. |
| 5.4. Identificar algunes situacions en què els coneixements derivats de la biologia i la geologia poden contribuir a millorar la sostenibilitat ambiental i la salut individual i col·lectiva. |
| 5.6. Justificar la necessitat de la seguretat i la sostenibilitat en la mobilitat de les persones i preveure les conseqüències del comportament viari. |
| C6. Analitzar els elements del paisatge, utilitzant de forma integrada els coneixements procedents de la biologia, la geologia i les ciències ambientals per explicar-ne l’origen i la possible evolució, així com les característiques de la comunitat d’organismes, la dinàmica del relleu i els possibles riscos naturals. | 6.1. Identificar els diferents elements del paisatge i justificar el seu grau de desenvolupament. |
| 6.2 Reconèixer la transformació dels paisatges associada als canvis geològics, biològics i ambientals que experimenten. |
| 6.3 Relacionar les activitats humanes amb els impactes que reben els paisatges. |

**INSTRUMENTS D’AVALUACIÓ**

Els instruments d’avaluació que podem fer servir en les activitats didàctiques són múltiples.

El professor ha d’adoptar l’instrument d’avaluació que consideri més adient amb els objectius pedagògics plantejats.

El Departament de Ciències Experimentals proposa poder utilitzar diferents instruments com són:

* Rúbriques amb els indicadors d'assoliment dels criteris d'avaluació a cadascuna de les unitats didàctiques.
* Instruments d'avaluació inicial.
* Rúbriques d'autoavaluació i de co-avaluació.
* Exàmens i proves escrites en les que s'incorporaran activitats competencials.
* Revisió i avaluació del treball experimental o dels treballs manipulatius que es realitzin.
* Seguiment dels plans de treball en el treball cooperatiu.
* Exposicions orals.
* Revisió i avaluació d'activitats que permeten valorar l'assoliment dels aprenentatges.
* Revisió i avaluació dels dossiers d'aprenentatge.
* Full de seguiment de l'alumnat.

En les avaluacions parcials trimestrals i l'avaluació final, es tindran en compte les següents pautes per avaluar l'assoliment de les diferents competències així com dels objectius d'aprenentatge:

1.- El resultat mínim i necessari per aprovar la matèria ha de ser un Assoliment satisfactori (1).

2.- El valor proporcional dels elements que formen part de l'avaluació de l'alumne és:

|  |  |
| --- | --- |
| **Activitat** | **Valor** |
| Proves escrites, treballs, presentacions, projectes, lectures i pràctiques | 70 % |
| Dossier / Llibretes (degut a les circumstàncies epidemiològiques, el dossier podrà ser en suport paper o digital o podrà ser substituït per treball de la fila anterior, sumant-se al 70%) | 10 % |
| Actitud | 20 % |

3.- Als alumnes que tinguin una actitud molt negativa, el percentatge assignat a l'actitud podrà arribar fins al 30%.

4.- Els grups d’adaptació seguiran els criteris propis del grup.

5.- Tots els grups realitzaran dos exàmens o proves escrites per trimestre. A cada prova hi haurà preguntes competencials i també una o dos activitats relatives al treball experimental realitzat durant el trimestre (en cas d’haver-ne realitzat). En el cas del treball experimental, també es valorarà l'actitud i el treball diari.

6.- Excepcionalment, si el professor ho considera oportú, es podran repetir els exàmens en el cas que els resultats no siguin satisfactoris.

7.- L’assoliment excel·lent en relació a l’actitud es pot perdre amb negatius a classe. Cada 10 negatius es baixarà un nivell de qualificació.

*Recuperacions*

1.- En les diferents matèries que des del Departament de Ciències s'imparteixen a l’ESO, es programaran les recuperacions pertinents, que es faran al mes de juny.

2.- La ponderació a l’hora d’avaluar la recuperació al mes de juny serà: 20% treball de recuperació i 80% examen. La no realització del treball comportarà una valoració zero en aquesta tasca i una ponderació del 40% d'aquest treball, però es podrà realitzar l'examen preceptiu.

3.- La qualificació final màxima dels alumnes que realitzin l’examen de recuperació al mes de juny serà d'Assoliment Satisfactori (AS).

4.- Els alumnes que no recuperen l’assignatura al mes de juny, tindran indicat al butlletí el No Assoliment.

5.- Els alumnes que hagin suspès l'assignatura al mes de juny, hauran de realitzar la prova extraordinària al mateix mes. La qualificació final màxima dels alumnes que realitzin l’examen de recuperació al mes de juny serà d'Assoliment Satisfactori (AS).

6.- Els alumnes amb assignatures pendents del curs anterior hauran de realitzar un examen i un dossier adaptat de tota la matèria no superada i entregar-lo durant el segon trimestre en la data fixada pel departament de Ciències. La no realització d'aquesta tasca de recuperació comportarà la no recuperació de la matèria suspesa. Els percentatges són els següents: l’examen un 60 % i el dossier adaptat un 40 %. La data de l’examen quedarà fixada a l’inici de curs.

*Alumnes nouvinguts*

1.- Els alumnes nouvinguts amb dificultats de llenguatge que no puguin assolir les competències bàsiques pròpies de les assignatures impartides en el nostre Departament, tindran un PI i se l’avaluaran segons aquest PI.

2.- Els alumnes de segon any i els que no presentin dificultats en el llenguatge, se seguirà per a la seva avaluació, els mateixos criteris que els del grup d'adaptació.

*Plans de suport individualitzat (PI)*

1.- L'alumne amb necessitats específiques de suport educatiu seguirà la seva adequació curricular individualitzada corresponent i s'adoptaran les mesures i suports necessaris a fi de permetre el progrés del seu aprenentatge.

2.- En el cas dels alumnes que assoleixin les competències bàsiques, se seguiran els mateixos criteris d'avaluació que els del grup d'adaptació.

3.- Tots els alumnes que disposin d'un PI, s'avaluaran segons els criteris que s'hi estableixin (altes capacitats, necessitats educatives especials, nouvinguts, alumnes que requereixin suport lingüístic, així com la resta de supòsits que la normativa estableixi).

*Aspectes a millorar a nivell de centre. Ciències naturals*

1.- Insistir en la necessitat de fer lectures repetides per la comprensió dels exercicis i problemes.

2.- Valorar la necessitat d’augmentar el treball autònom, tant a classe com a casa.

3.- Utilització del vocabulari adient per la matèria.

4.- Promoure el treball en esquemes i mapes conceptuals.

5.- Promoure l’ús de les TIC i tractament de la informació.

6.- Promoure metodologies en les que es fa més partícip a l'alumnat del seu aprenentatge: treball cooperatiu, estratègies d'autoavaluació i coavaluació, etc.

7.- Promoure activitats més competencials a l’aula.