
****

|  |
| --- |
| **Física i Química,**  **2n d’ESO**  **Criteris d’Avaluació** |
|  |
| **Departament de Ciències Experimentals**  **Institut Julio Antonio**  **Curs 2024/25**  **Setembre de 2024** |

# Criteris d’avaluació

Els criteris d’avaluació de l’ESO de l’Institut Julio Antonio s’emmarquen en el Decret 217/2022 de 29 de març que estableix l’ordenació dels ensenyaments d’ESO i en l’ORDRE ENS 3/2020 de 29 de juliol que determina el procés d’avaluació de l’ESO. La finalitat del present document és establir un marc consensuat pels departaments didàctics que tingui com a objectiu organitzar el procés d’avaluació per tal d’assolir la millora del procés d’aprenentatge dels alumnes del centre.

Segons s’estableix en l’article 2, l’avaluació busca regular el procés d’aprenentatge i comprovar el grau d’assoliment de les competències d’acord amb els ritmes i capacitats dels alumnes, alhora que ens ha de permetre identificar els avenços i les dificultats que puguin sorgir al llarg del procés, a fi i efecte que puguem assolir els objectius d’aprenentatge al final de l’etapa de la secundària obligatòria.

Segons aquestes prescripcions, i amb el benentès que aquest document pot modificar-se per ajustar-se amb posterioritat al funcionament de l’aplicatiu Esfera, consensuem els següents punts:

- Durant el curs es realitzaran les següents sessions d’avaluació: inicial, de seguiment o parcials –una per trimestre-, final (que coincidirà amb la de seguiment del tercer trimestre) i extraordinària.

- La Comissió d’Orientació Pedagògica establirà, en coordinació amb l’Equip Docent, les eines i mesures per donar resposta a situacions singulars d’alumnes que presenten necessitats educatives i personals específiques. Aquest Pla Individualitzat determinarà els criteris d’avaluació en funció dels objectius d’aprenentatge i les competències acordades.

1.- Tal com marca l’ordre ENS/3/2020, per expressar els resultats dels aprenentatges i l’assoliment de les competències per part dels alumnes utilitzarem les següents qualificacions:

NA: No Assolit

AS: Assoliment Satisfactori

AN: Assoliment Notable

AE: Assoliment Excel·lent

2.- En les avaluacions parcials trimestrals i l'avaluació final, es tindran en compte les següents pautes per avaluar l'assoliment de les diferents competències així com dels objectius d'aprenentatge:

1.- El resultat mínim i necessari per aprovar la matèria ha de ser un Assoliment satisfactori (1).

2.- El valor proporcional dels elements que formen part de l'avaluació de l'alumne és:

|  |  |
| --- | --- |
| Activitat | Valor |
| Proves escrites, treballs, presentacions, projectes, lectures i pràctiques | 70 % |
| Dossier / Llibretes | 10 % |
| Actitud | 20 % |

3.- L’alumnat que tingui una actitud molt negativa, el percentatge assignat a l'actitud podrà arribar, a criteri del professor, fins al 30%.

4.- Es realitzarà un mínim d’un examen per avaluació.

5.- Excepcionalment, si el professor ho considera oportú, es podran repetir exàmens en el cas que els resultats no siguin satisfactoris.

6.- En cas que l'alumne no pugui assistir a un examen, els pares justificaran telefònicament al tutor p tutora la seva absència el mateix dia, i posteriorment ho faran mitjançant documentació escrita d’algun centre mèdic. L'incompliment d'aquesta norma implica que l'alumne no pot repetir l'examen i per tant ha de recuperar-lo segons els criteris de recuperació.

7.- Els grups d’adaptació seguiran els criteris propis del grup.

8.- Tots els grups realitzaran un mínim de dos examen o proves escrita per trimestre. A cada prova hi haurà preguntes competencials i es també una o dos activitats relatives al treball experimental realitzat durant el trimestre (en el cas d’haver-ne realitzat). En el cas del treball experimental, també es valorarà l'actitud i el treball diari.

9.- Excepcionalment, si el professor ho considera oportú, es podran repetir els exàmens en el cas que els resultats no siguin satisfactoris.

10.- L’assoliment excel·lent en relació a l’actitud es pot perdre amb negatius a classe per cada 10 negatius es baixarà un nivell de qualificació.

**COMPETÈNCIES**

|  |  |  |
| --- | --- | --- |
| Departament: Ciències Experimentals | | |
| Matèria: Física i Química | | Curs: 2n d’ESO |
| Àmbit | Dimensió | Competències |
| Científic-tecnològic | Indagació de fenòmens naturals i de la vida quotidiana | C1. Identificar i caracteritzar els sistemes físics i químics des de la perspectiva dels models, per comunicar i predir el comportament dels fenòmens naturals |
| Científic-tecnològic | Indagació de fenòmens naturals i de la vida quotidiana | C4. Identificar i resoldre problemes científics susceptibles de ser investigats en l’àmbit escolar, que impliquin el disseny, la realització i la comunicació d’investigacions experimentals |
| Científic-tecnològic | Indagació de fenòmens naturals i de la vida quotidiana | C5. Resoldre problemes de la vida quotidiana aplicant el raonament científic |
| Científic-tecnològic | Indagació de fenòmens naturals i de la vida quotidiana | C6. Reconèixer i aplicar els processos implicats en l’elaboració i validació del coneixement científic |
| Digital | Instruments i aplicacions | CD 2. Utilitzar les aplicacions d’edició de textos, presentacions multimèdia i tractament de dades numèriques per a la producció de documents |
| Digital | Tractament de la informació i organització dels entorns de treball i aprenentatge | CD 4. Cercar, contrastar i seleccionar informació digital adequada per al treball a realitzar, tot considerant diverses fonts i mitjans digitals |
| Digital | Tractament de la informació i organització dels entorns de treball i aprenentatge | CD 6. Organitzar i utilitzar un entorn personal de treball i aprenentatge amb eines digitals per desenvolupar-se en la societat del coneixement |
| Personal i Social | Participació | CP 4. Participar a l’aula, al centre i a l’entorn de manera reflexiva i responsable |

**CRITERIS D'AVALUACIÓ**

1. Elaborar conclusions en funció de les evidències recollides en un procés de recerca, identificar els supòsits que s’han assumit en deduir-les, i argumentar-les.
2. Argumentar el punt de vista propi sobre temes sociocientífics controvertits a partir de llegir críticament documents sobre recerques fetes per altres per poder valorar els procediments i les raons aportades.
3. Identificar materials d’ús habitual en el nostre entorn, i distingir si es tracten d’elements, compostos o mescles a partir de dissenyar processos per obtenir evidències experimentals.
4. Utilitzar la taula periòdica per obtenir dades d’elements químics i aplicar un model elemental d’àtom per interpretar-ne la diversitat i algunes de les propietats.
5. Identificar canvis químics en l’entorn quotidià i en el cos humà, i justificar-los a partir d’evidències observades experimentalment. Cercar informació, avaluar-la críticament i prendre decisions justificades sobre l’ús que fem dels materials en l’entorn proper.
6. Utilitzar el model atòmic molecular per interpretar i representar reaccions químiques, així com la conservació de la massa en sistemes tancats.
7. Planificar algun experiment i realitzar prediccions sobre la influència de diferents variables en la velocitat de reacció. Descriure l’efecte dels catalitzadors en reaccions d’interès quotidià.
8. Diferenciar entre velocitat mitjana i instantània a partir de gràfiques espai-temps i velocitat-temps i deduir el valor de l’acceleració.
9. Reconèixer la força gravitatòria com a responsable del pes i dels moviments dels astres.
10. Interpretar fenòmens d’interacció elèctrica utilitzant el model atòmic de la matèria i el concepte de càrrega elèctrica. Classificar substàncies en funció de criteris de conductivitat elèctrica. Explicar el funcionament d’una pila química i identificar l’electròlisi com un canvi químic.
11. Relacionar el magnetisme i el corrent elèctric i aplicar aquests coneixements per interpretar experiències i el funcionament d’aparells tecnològics en les quals intervingui el magnetisme o l’electromagnetisme.
12. Analitzar circuits elèctrics senzills utilitzant els conceptes d’intensitat, voltatge, resistència i potència elèctrica, especialment pel que fa a les transferències i al consum energètic que es produeixen.
13. Argumentar, amb criteris ambientals, l’ús que es fa de diferents fonts d’energia per a determinades aplicacions.

**INSTRUMENTS D’AVALUACIÓ**

Els instruments d’avaluació que podem fer servir en les activitats didàctiques són múltiples.

El professor ha d’adoptar l’instrument d’avaluació que consideri més adient amb els objectius pedagògics plantejats.

El Departament de Ciències Experimentals proposa poder utilitzar diferents instruments com són:

* Rúbriques amb els indicadors d'assoliment dels criteris d'avaluació a cadascuna de les unitats didàctiques.
* Instruments d'avaluació inicial.
* Rúbriques d'autoavaluació i de co-avaluació.
* Exàmens i proves escrites en les que s'incorporaran activitats competencials.
* Revisió i avaluació del treball experimental o dels treballs manipulatius que es realitzin.
* Seguiment dels plans de treball en el treball cooperatiu.
* Exposicions orals.
* Revisió i avaluació d'activitats que permeten valorar l'assoliment dels aprenentatges.
* Revisió i avaluació dels dossiers d'aprenentatge.
* Full de seguiment de l'alumnat.

**Recuperacions**

1.- En les diferents matèries que des del Departament de Ciències s'imparteixen a l’ESO, es podran programaran les recuperacions pertinents, que es faran al mes de juny (dintre de l’horari de classe).

2.- La qualificació final dels alumnes que realitzin l’examen de recuperació al mes de juny serà d'Assoliment satisfactori (AS).

3.- Els alumnes que no recuperen l’assignatura al mes de juny, tindran indicat al butlletí el No assoliment.

4.- Els alumnes amb assignatures pendents del curs anterior hauran de realitzar un examen i/o un dossier adaptat de tota la matèria no superada i entregar-lo durant el segon trimestre en la data fixada pel departament de Ciències. La no realització d'aquesta tasca de recuperació comportarà la no recuperació de la matèria suspesa. Els percentatges són els següents: l’examen un 60 % i el dossier adaptat un 40 %. La data de l’examen quedarà fixada a l’inici de curs.

**Alumnes nouvinguts**

1.- Els alumnes nouvinguts amb dificultats de llenguatge que no puguin assolir les competències bàsiques pròpies de les assignatures impartides en el nostre Departament, tindran un PI i se l’avaluaran segons aquest PI.

2.- Els alumnes de segon any i els que no presentin dificultats en el llenguatge, se seguirà per a la seva avaluació, els mateixos criteris que els del grup d'adaptació.

**Plans de suport individualitzat (PI)**

1.- L'alumne amb necessitats específiques de suport educatiu seguirà la seva adequació curricular individualitzada corresponent i s'adoptaran les mesures i suports necessaris a fi de permetre el progrés del seu aprenentatge.

2.- En el cas dels alumnes que assoleixin les competències bàsiques, se seguiran els mateixos criteris d'avaluació que els del grup d'adaptació.

3.- Tots els alumnes que disposin d'un Pla de suport individualitzat (PI), s'avaluaran segons els criteris que s'hi estableixin (altes capacitats, necessitats educatives especials, nouvinguts, alumnes que requereixin suport lingüístic, així com la resta de supòsits que la normativa estableixi).